**NÁVRH**

**VŠEOBECNE ZÁVÄZNÉHO NARIADENIA**

**Mesta Námestova č. 11/2023**

**o poskytovaní finančného príspevku na stravovanie**

Mesto Námestovo v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov, vydáva toto všeobecne záväzné nariadenie č. 11/2023 o poskytovaní finančného príspevku na stravovanie

**Článok 1**

**Úvodné ustanovenia**

1. Toto všeobecne záväzné nariadenie o poskytovaní finančného príspevku na stravovanie ( ďalej aj ako „VZN“) vymedzuje podmienky poskytovania príspevku na stravovanie (ďalej len ako „príspevok“), výšku príspevku a upravuje spôsob zabezpečenia stravovania oprávneným osobám v zmysle článku 3 tohto VZN.
2. Cieľom poskytnutia príspevku je vytvoriť podmienky na lepšie uspokojovanie základných životných potrieb oprávneným osobám žijúcim v meste Námestovo.

**Článok 2**

**Základné pojmy**

1. Poskytovateľom príspevku je Mesto Námestovo (ďalej len ako „poskytovateľ“).
2. Oprávnenou osobou, ktorá má nárok na poskytnutie finančného príspevku na stravovanie, je osoba spĺňajúca podmienky v zmysle článku 3 tohto VZN (ďalej len ako „oprávnená osoba“).
3. Dodávateľom stravy je stravovacie zariadenie so sídlom v meste Námestovo, s ktorým má poskytovateľ na tento účel uzatvorenú písomnú Dohodu o spolupráci.

**Článok 3**

**Podmienky poskytovania príspevku**

1. Oprávnenou osobou je osoba, ktorá má trvalý pobyt v meste Námestovo, ktorá požiada o  príspevok písomne, osobne alebo prostredníctvom inej fyzickej osoby a to podaním žiadosti o poskytnutie finančného príspevku na stravovanie a zároveň spĺňa aspoň jednu z týchto podmienok:
2. je samostatne žijúci starobný dôchodca, má vek minimálne 65 rokov a nevykonáva žiadnu zárobkovú činnosť,
3. je poberateľom invalidného dôchodku s mierou postihnutia nad 70% a nevykonáva žiadnu zárobkovú činnosť.

**Článok 4**

**Posúdenie žiadosti a spôsob zabezpečenia stravovania**

1. Na základe posúdenia žiadosti o finančný príspevok na stravovanie v zmysle článku 3 ods. 1 bude oprávnená osoba informovaná o priznaní, resp. nepriznaní príspevku písomným rozhodnutím v lehote do 30 dní od prijatia žiadosti poskytovateľom.
2. Oprávnená osoba bezodkladne informuje poskytovateľa o každej úprave dôchodku.
3. Oprávnená osoba bezodkladne informuje poskytovateľa ako aj dodávateľa stravy o každej skutočnosti, ktorou sa menia podmienky poskytovania príspevku v zmysle článku 3 tohto VZN.
4. Poskytovateľ si vyhradzuje právo kontrolovať použitie ním poskytovaného príspevku a v prípade zistenia neoprávneného použitia poskytovanie príspevku s okamžitou platnosťou ukončiť a vymáhať vrátenie neoprávnene poskytnutého príspevku.
5. Poskytovanie stravy oprávneným osobám zabezpečuje výlučne dodávateľ stravy v zmysle čl. 2 ods. 3. tohto VZN.
6. Oprávnená osoba si stravu objednáva priamo u dodávateľa stravy, pričom nárok na príspevok dokladuje rozhodnutím mesta o poskytovaní príspevku na stravovanie.
7. Poskytovateľ prispieva na jedno teplé jedlo v pracovných dňoch.
8. Poskytovateľ nie je oprávnený zabezpečiť stravu, ak dodávateľ stravy v určitom období nebude poskytovať stravu.

**Článok 5**

**Výška príspevku**

1. Výška príspevku je stanovená podľa výšky dôchodku na jeden obed a jeden pracovný deň nasledovne:

 **Výška dôchodku**  **Príspevok**

 do 500 € 1,50 €

**Článok 6**

**Zúčtovanie príspevku**

1. Finančný príspevok na stravovanie nebude vyplácaný priamo oprávnenej osobe. Oprávnená osoba uhradí dodávateľovi stravy výšku ceny za stravu zníženú o výšku príspevku poskytovateľa uvedenú v článku 5 tohto VZN. Zúčtovanie príspevku s  poskytovateľom zabezpečí za oprávnenú osobu dodávateľ stravy. Spôsob zúčtovania príspevku ako aj ďalšie podmienky dohodne dodávateľ stravy s poskytovateľom v písomnej Dohode o spolupráci.

**Článok 7**

**Záverečné ustanovenia**

1. Toto všeobecne záväzné nariadenie bolo schválené uznesením Mestského zastupiteľstva mesta Námestovo č............... dňa.................................
2. Toto všeobecne záväzné nariadenie nadobúda účinnosť odo dňa 01.02.2024.

V Námestove dňa ............................

 ................................................

 **Ing. Ján Kadera**

 **primátor mesta**

Toto všeobecne záväzné nariadenie mesta Námestovo č. 11/2023 o poskytovaní finančného príspevku na stravovanie dôchodcov

1. bolo vyvesené na úradnej tabuli Mestského úradu Námestovo pred zasadnutím Mestského zastupiteľstva dňa 17.11.2023
2. bolo schválené uznesením Mestského zastupiteľstva mesta Námestovo č............... zo dňa.................................,
3. bolo zvesené z úradnej tabule po schválení Mestským zastupiteľstvom dňa..................
4. vyhlásené dňa .................... jeho vyvesením na úradnej tabuli mesta Námestovo,
5. nadobúda účinnosť dňa 01.02.2024.